जब शेखावत और कमला में तीखे सवाल जवाब हुए
कमला कुमारी बेनीवाल (तब यही नlम था) 13 नवंबर 1954 को सुखाड़िया मंत्री मंडल में पहली बार शिक्षा उपमंत्री बनी थी। यह पहली राजस्थान विधानसभा थी। युवा एवं तेज तर्रार शिक्षा उपमंत्री कमला बेनीवाल एवं तब के जनसंघ विधायक भैरोंसिंह शेखावत के बीच जयपुर की सी-स्कीम स्थित परवण की तलाई की छतरियों में सरकारी स्कूल खोलने के सवाल पर जमकर सवाल-जवाब हुए। परवण की तलाई की छतिरयां राजपूतों का श्मशान घाट है। भैरोंसिंह शेखावत ने पूछा कि इस श्मशान घाट खोलनी की स्वीकृति किस व्यक्ति से ली गई? कमला संबंधित व्यक्ति से। शेखावत संबंधित व्यक्ति का नाम क्या है? कमला जिनकी ये छतरियां हैं। (जोरों की हंसी) शेखावत ये छतरियां किनकी है ? कमला जानकारी देने वालों को पता होना चाहिए। शेखावत जिनकी ये छतरियां है तो क्या वे जिन्दा हैं? कमला जिन्दा लोगों की छतरियां नहीं होती (फिर हंसी) जब शेखावत ने पूछा क्या यह सही है कि राजपूत सभा और डिग्गी कुंवर साहब ने एक अर्जी पेश कर इन छतरियों काे खाली कराने को कहा है। कमला शायद स्कूल खोलने के बाद अर्जी आई हो। इसकी मुझे जानकारी नहीं है। इस सवाल-जवाब के दौरान सदस्यों ने दोनों की इस चुटली शैली को खूब जिज्ञासा के साथ परखा। तब की श्रीमती कमला कुमारी अब डॉ. कमला हैं। वे राजस्थान की मुख्यमंत्री, उपमुख्यमंत्री एवं गुजरात की राज्यपाल भी रह चुकी हैं। श्यामआचार्य
hin_Deva hin_Deva